Artikels word in die formele (nie noodwendig akademiese) styl geskryf. Die register is populêr-wetenskaplik, sodat dit toeganklik is vir ’n breë leserspubliek.
Tipiese akademiese inteksverwysings en ŉ bibliografie word as ŉ reël nie gebruik nie, omdat dit die lees van die artikel bemoeilik. Wanneer daar na bronne verwys word, word dit soos volg in die teks self gedoen:Die eerste keer wanneer ŉ bepaalde bron ter sprake kom, word verwys na die outeurnaam, die titel van die bron (kursief) en die datum van uitgawe.
- Woord en Daad beskik oor beperkte finansiële middele. Gevolglik kan ons ongelukkig nie skrywersvergoeding betaal nie. Die Redaksie vertrou egter dat u die skryf van die artikel sal sien as dienslewering aan die leserspubliek en as die uitdra van prinsipiële besinning oor aktuele sake.